Man wat renoster wou stroop kry tronkstraf | Maroela Media
Kol. Ronel Otto, woordvoerder van die polisie, het gesê geen renoster is in die voorval doodgemaak of onthoring nie en die mans is vasgetrek voordat hulle die misdaad kon pleeg.
Talani Prince Maluleke (20) en 'n medepligtige is in Mei 2014 deur werkers op 'n plaas in die omgewing opgemerk. Die werkers het die twee mans se spore gevolg en agtergekom dat hulle agter die spore van 'n renoster aanloop. Spoorsnyers het met behulp van lede van die K9-eenheid, 'n polisiehelikopter en private helikopters 'n soektog na Maluleke en sy makker van stapel gestuur.
Die twee mans is uiteindelik op 'n hoofpad wat langs die plaas verbyloop vasgetrek, het Otto gesê. "Hulle is deursoek en daar is op 'n .303-geweer en 'n byl beslag gelê. Die polisie kon 'n gipsafbeelding van die voetspore op die plaas maak en dit het ooreengestem met die mans se voetspore," het sy gesê.
Die mans is aangekla van die onwettige jag van 'n renoster, betreding van private eiendom en die onwettige besit van 'n vuurwapen en ammunisie.
Maluleke se medebeskuldigde is tydens die verhoor in 'n motorongeluk dood, wat beteken dat hy uiteindelik alleen op al die aanklagte skuldig bevind en gevonnis is. Hy is tot 11 jaar tronkstraf gevonnis.
Geen Parool asb.
Maroela kan julle asb vir ons vertel wat het nou presies gebeur met die mans wat gemartel was op Stella noordwes was dit renoster stropers of aanvallers Ek sien die berig is verwyder ons as lesers is nou deur mekaar
Is julle doodseker die medebeskuldige is dood. More oormore verskyn hy weer om nog 'n renoster te stroop.
Ek hoop meer van die stropers word gevang. Baie dankie vir almal wat help om ons renoster veilig te hou, julle doen n wonderlike werk.